**RÁMCOVÁ DOHODA č. ....................**

**uzatvorená podľa zákona č. 343/2015 o verejnom obstarávaní a o zmene**

**a doplnení niektorých zákonov**

**(ďalej len „zákon“) a**

**v zmysle ustanovenia § 269 ods.2 zákona č. 513/1991 Zb. Obchodného zákonníka**

**v znení neskorších predpisov**

**Čl. 1**

**ZMLUVNÉ STRANY**

Objednávateľ

Obchodné meno: Sídlo:

Zastúpený:

IČO:

DIČ:

IČ DPH:

Číslo účtu:

Bankové spojenie: Zapísaný v OR:

**LESY Slovenskej republiky, štátny podnik**,

Námestie SNP 8, 975 66 Banská Bystrica

Ing. Matej Vigoda – poverený generálny riaditeľ

36 038 351

2020087982

SK2020087982

SK77 0200 0000 0000 0680 6312

VÚB, a.s. Banská Bystrica

Okresný súd Banská Bystrica Odd. Pš Vložka č. 155/S

(ďalej len „**objednávateľ**“)

Dodávateľ

Obchodné meno:

Sídlo:

Štatutárny zástupca:

Bankové spojenie:

Číslo účtu:

IČO:

IČ DPH:

Zapísaný v OR: Okresný súd , Oddiel , Vložka číslo

(ďalej len „**dodávateľ**“)

**Čl. 2**

**PREDMET RÁMCOVEJ DOHODY**

1. Predmetom tejto Rámcovej dohody (ďalej len „dohoda“) je:
2. stanovenie zmluvných podmienok upravujúcich poskytovanie dopravy dreva na OZ............pre potreby objednávateľa počas platnosti tejto dohody, ktoré budú

realizované dodávateľom postupne na základe čiastkových zákaziek zadávaných prostredníctvom objednávok,

1. stanovenie zmluvných podmienok, za ktorých budú objednávky víťazným dodávateľom
2. realizované,
3. stanovenie ostatných práv a povinností zmluvných strán v súvislosti s poskytovaním dopravy dreva,

pričom pre účely tejto dohody sa rozumie:

* Dopravou dreva proces zahrňujúci odvoz drevnej hmoty (sortimentov) z odvozných miest (OM) v pôsobnosti OZ na expedičný sklad (ES) OZ, prevoz sortimentov z OM na OM, odvoz drevnej hmoty z OM alebo ES na sklad odberateľa, prípadne samostatnú nakládku s krátkou dopravnou vzdialenosťou na iný dopravný prostriedok. Odvoz drevnej hmoty pozostáva z pristavenia vozidla na miesto nakládky, z nakladania sortimentov na dopravný prostriedok, jazdu s nákladom, zloženie sortimentov s triedením na hromady na mieste vykládky, prípadne samostatný výber (vytiahnutie) určeného kmeňa z hromady a jeho preloženie na inú hromadu. Všetky vyššie uvedené činnosti sú zahrnuté v cene odvozu dreva s výnimkou prípadov, pre ktoré je dohodnutá ešte osobitná cena. Odvoz dreva bude dodávateľom vykonávaný sčasti aj po lesných nespevnených cestách.
* Nakladaním sortimentov uchopenie kmeňa (sortimentu) do klieští hydraulickej ruky (HR), jeho premiestnenie na ložnú plochu nákladného auta (NA) alebo iného dopravného prostriedku, zabezpečenie nákladu proti pohybu. Nakladanie zahrňuje aj prvé a druhé prestavenie vozidla, ak je to nutné z priestorových dôvodov alebo z dôvodov skompletizovania nákladu podľa potreby objednávateľa.
* Jazdou s nákladom premiestnenie naloženého nákladu z miesta nakládky do určeného miesta vykládky.
* Skladaním sortimentov uchopenie naloženého sortimentu do klieští HR, jeho premiestnenie a položenie na miesto určené objednávateľom. Určeným miestom je jedna alebo viac hromád alebo iný dopravný prostriedok. Skladanie zahrňuje aj viacnásobné prestavenie vozidla, ak je to nutné z prevádzkových dôvodov objednávateľa.
* Samostatným výberom vytiahnutie určeného kmeňa z hromady a jeho preloženie na inú hromadu v prípade, ak sa takýto výber a preloženie uskutočňuje z dôvodu, že určený kmeň (sortiment) nie je predmetom odvozu.
* Viacnásobnou nakládkou vozidla každé tretie a ďalšie prestavenie vozidla pri nakládke.
* Pracoviskom miesto nakládky (LS, OM), trasa odvozu a miesto zloženia nákladu.

1. Predmet rámcovej dohody je uvedený v bode 2.1. tohto článku dohody ďalej len ako „predmet dohody“. Dodávateľ sa zaväzuje postupovať a vykonávať predmet dohody v súlade:
2. s podmienkami uvedenými v súťažných podkladoch (verejnej súťaže, ktorú vyhlásil objednávateľ pod číslom xxxxxxxxxxxxx, zverejnenou v Európskom vestníku č. ...a vo Vestníku verejného obstarávania č. xxx/2022 č. xxxxx-XXX z dd.mm.2022,
3. s podmienkami uvedenými v tejto dohode,
4. so Všeobecne záväznými podmienkami pre vykonávanie lesníckych činností v podmienkach štátneho podniku LESY Slovenskej republiky, ktoré tvoria neoddeliteľnú súčasť tejto dohody ako **príloha č. 1** (ďalej len „Všeobecne záväzné podmienky“),
5. s Dohodou o samofakturácii, ktorá tvorí neoddeliteľnú súčasť dohody ako **príloha č. 2**,
6. s Návrhom na plnenie kritérií na vyhodnotenie ponúk ako **príloha č. 3**,
7. s konkrétnou objednávkou, ktorej vzor tvorí neoddeliteľnú súčasť dohody ako **príloha č. 4** tejto dohody,
8. so zoznamom technických prostriedkov ako **príloha č. 5**,
9. s platnými právnymi predpismi.
10. Dodávateľ musí mať počas celej doby platnosti tejto dohody technické vybavenie minimálne v rozsahu uvedenom v Zozname technických prostriedkov v prílohe č.5 v súlade s požiadavkami v podmienkach účasti na strojové vybavenie. V prípade poruchy technického prostriedku (vozidla) alebo vzniku akejkoľvek inej skutočnosti, ktorej následkom je nemožnosť dodávateľa disponovať vozidlom pre odvoz dreva podľa tejto dohody, je dodávateľ povinný zabezpečiť iné ( náhradné) vozidlo spĺňajúce požiadavky v podmienkach účasti na strojové vybavenie, a to do 2 pracovných dní od zistenia poruchy alebo takejto skutočnosti.
11. Dodávateľ pre účely tejto dohody zodpovedá za práce vykonané svojimi subdodávateľmi rovnako, akoby ich vykonal sám. Pre účely tejto dohody sa za subdodávateľa považuje v zmysle § 2 ods. 5 písm. e) zákona osoba - hospodársky subjekt, ktorý uzavrie alebo uzavrel s úspešným uchádzačom - dodávateľom písomnú odplatnú zmluvu na plnenie určitej časti zákazky. Iná osoba v zmysle tejto dohody nie je oprávnená plniť predmet zákazky zadaný na základe tejto dohody. Subdodávateľ musí byť zapísaný v registri partnerov verejného sektora, ak má povinnosť zapisovať sa do registra partnerov verejného sektora.
12. Dodávateľ určuje nasledovných subdodávateľov, ktorých bude využívať pri plnení tejto dohody

* Obchodné meno:
* Sídlo/ miesto podnikania:
* IČO:
* Osoba oprávnená konať za subdodávateľa v rozsahu meno, priezvisko, adresa pobytu a dátum narodenia

1. Dodávateľ zaviazaný z tejto dohody je povinný počas jej platnosti oznamovať objednávateľovi akúkoľvek zmenu údajov v rozsahu uvedenom v bode 2.5. o ktoromkoľvek subdodávateľovi uvedenom v bode 2.5. tohto článku dohody a to písomnou formou najneskôr do 15 dní odo dňa uskutočnenia zmeny.
2. Zmena subdodávateľa uvedeného v bode 2.5. tohto článku dohody za iného subdodávateľa a/alebo doplnenie nového subdodávateľa, je možná len na základe písomného oznámenia o návrhu na zmenu subdodávateľa a následného schválenia zo strany objednávateľa. Dodávateľ je povinný uviesť vo svojom návrhu na zmenu subdodávateľa všetky údaje v zmysle bodu 2.5. tohto článku dohody. Nový subdodávateľ musí spĺňať všetky zákonné požiadavky a podmienky v zmysle platnej legislatívy a v súlade s článkom 2.2 tejto dohody. Z dôvodu zabezpečenia plynulého plnenia predmetu tejto dohody je dodávateľ oprávnený využívať nového navrhnutého subdodávateľa už odo dňa oznámenia o návrhu na zmenu subdodávateľa objednávateľovi. V prípade neschválenia nového subdodávateľa zo strany objednávateľa je dodávateľ povinný ihneď po doručení neschválenia ukončiť s týmto subdodávateľom spoluprácu a neumožniť mu plniť túto dohodu a objednávky.
3. Nový subdodávateľ musí byť zapísaný v registri partnerov verejného sektora, ak má povinnosť zapisovať sa do registra partnerov verejného sektora.

**Čl. 3**

**DOBA TRVANIA DOHODY a**

**ČAS VYKONANIA ČIASTKOVEJ ZÁKAZKY**

1. Dohoda sa uzatvára na dobu určitú a to do vyčerpania vysúťaženej celkovej ceny za ČASŤ č.... predmetu dohody (zákazky) alebo na obdobie **48 mesiacov**, podľa toho ktorá skutočnosť nastane skôr. Doba trvania dohody začne plynúť odo dňa nadobudnutia účinnosti tejto dohody, pričom dohoda môže nadobudnúť účinnosť najskôr ............ Celková vysúťažená cena za ČASŤ č.... predmetu dohody predstavuj e sumu ........... **bez DPH**, pričom k jej naplneniu nemusí dôjsť.
2. Čas plnenia pre tú ktorú čiastkovú zákazku s uvedením termínov začatia a ukončenia dopravy dreva uvedie objednávateľ v objednávke, pričom objednávateľ môže pozastaviť vykonávanie dopravy dreva z prevádzkových a iných dôvodov (napr. nevykonanie ťažby v predpokladanom rozsahu a čase, nepriaznivé klimatické podmienky, neplnenie plánovaného predaja dreva a podobne). V prípade pozastavenia vykonávania dopravy dreva sa termíny začatia a/alebo ukončenia dopravy dreva posúvajú o dobu tohto pozastavenia, ktoré musí byť objednávateľom dodávateľovi oznámené.
3. Počas trvania platnosti tejto dohody môže objednávateľ zadávať čiastkové zákazky. Zadávanie čiastkových zákaziek v zmysle tejto dohody sa bude uskutočňovať vo forme objednávok, a to výhradne na základe potreby objednávateľa v prípade, ak to bude pre neho ekonomicky opodstatnené. V prípade potreby objednávateľ vystaví objednávku a jej doručením dodávateľovi vzniká povinnosť dodávateľa poskytnúť plnenie za podmienok dojednaných v tejto dohode.

**Čl. 4**

**MIESTO PLNENIA ČIASTKOVEJ ZÁKAZKY**

1. Miesto odoslania, miesto určenia, špecifikácia predmetu dopravy dreva a čas realizácie dopravy dreva bude uvedený v objednávke vystavenej objednávateľom.
2. Doručením objednávky dodávateľovi vzniká povinnosť dodávateľa poskytnúť plnenie za podmienok dojednaných v tejto dohode.

**Čl. 5**

**ZADÁVANIE ČIASTKOVÝCH ZÁKAZIEK**

1. Objednávateľ bude dopravu dreva počas trvania dohody realizovať na základe zadávania čiastkových zákaziek a to vystavovaním objednávok, ktoré budú zadávané za podmienok uvedených v tejto dohode. V prípade vystavenia objednávky na konkrétnu dopravu dreva, je dodávateľ povinný ju plniť minimálne v rozsahu, v akom je ju možné plniť voľnými technickými prostriedkami podľa čl. 2 bodu 2.3 tejto dohody v osem hodinovom dennom pracovnom čase počas pracovných dní po dobu stanovenú v objednávke ( ďalej aj ako „**minimálny rozsah dopravy dreva**“) alebo v prípade doručenia objednávky v čase kratšom ako 5 pracovných dní pred termínom začatia dopravy, po dobu upravenú podľa bodu 5.2 tohto článku dohody, ak termíny neakceptoval. Za voľný sa považuje ten technický prostriedok, ktorým dodávateľ nemusí plniť skoršiu objednávku alebo ktorým plní skoršiu objednávku v čase, ktorý sa už podľa tejto skoršej objednávky považuje za omeškania dodávateľa s jej plnením.
2. V objednávke objednávateľ uvedie množstvo dreva (v m3), miesto nakládky, miesto zloženia nákladu, dobu (lehotu), v ktorej má byť doprava dreva zrealizovaná prípadne ďalšiu špecifikáciu požadovaných plnení. Objednávka musí obsahovať aj dátum jej vystavenia. Objednávateľ musí objednávku doručiť dodávateľovi najneskôr 5 pracovných dní pred termínom začatia dopravy dreva uvedenom v objednávke. V prípade nedodržania tohto termínu pre doručenie, dodávateľ nemusí akceptovať termín začatia a ukončenia dopravy dreva uvedený v objednávke pri ktorom táto podmienka nie je splnená, a v prípade ich neakceptácie sa pre minimálny rozsah dopravy dreva termíny začatia a ukončenia posúvajú o toľko dní, o koľko dní bola objednávka doručená dodávateľovi po päť dňovom termíne.
3. Dodávateľ je povinný sa riadne oboznámiť s objednávkou, rozsahom a termínmi - vykonania požadovanej dopravy dreva a najneskôr do dvoch pracovných dní odo dňa doručenia objednávky doručiť objednávateľovi podpísanú objednávku v prípade jej akceptácie v plnom rozsahu, alebo oznámenie, že objednávku nad minimálny rozsah neakceptuje s uvedením dôvodov jej neakceptovania a možného termínu jej vykonania v časti nad minimálny rozsah dopravy. Dodávateľ je povinný akceptovať a plniť objednávku v minimálnom rozsahu dopravy dreva po dobu stanovenú v objednávke alebo upravenú podľa bodu 5.2. ak objednávka nebola doručená najneskôr 5 dní pred začiatkom dopravy dreva a dodávateľ uvedené termíny z uvedeného dôvodu neakceptoval.
4. V prípade, ak dodávateľ odmietne akceptovať objednávku nad minimálny rozsah, zmluvné strany sa zaväzujú do troch pracovných dní uskutočniť rokovanie, na ktorom sa pokúsia dohodnúť podmienky, za ktorých je možné požadovanú dopravu dreva nad minimálny rozsah, pri ktorom nedošlo k akceptácii uskutočniť. Predmetom určenia podmienok nemôže byť výška ceny, ak ju objednávateľ určil podľa tejto dohody. V prípade dosiahnutia dohody objednávateľ vystaví v súlade s dohodnutými podmienkami upravenú objednávku, ktorú je dodávateľ povinný akceptovať a podpísanú objednávku doručí objednávateľovi do 2 pracovných dní od jej doručenia. Dojednanie uvedené v predchádzajúcej vete nemá vplyv na povinnosť dodávateľa v minimálnom rozsahu plniť objednávku, ktorú čiastočne akceptoval alebo o mal podľa bodu 5.3 čiastočne akceptovať.
5. V prípade ak nedôjde k dosiahnutiu dohody podľa bodu 5.4. tohto článku dohody, môže objednávateľ odstúpiť od tejto dohody. V prípade odstúpenia od dohody môže súčasne objednávateľ odstúpiť aj od uzatvorených objednávok alebo ich častí.
6. Všetka komunikácia v rámci zadávania čiastkových zákaziek musí prebiehať písomne.
7. V prípade ak by medzi objednávateľom a dodávateľom vznikol spor o výške minimálneho rozsahu dopravy dreva pri tej ktorej objednávke, tak táto skutočnosť nemá vplyv na plnenie objednávky a dodávateľ je povinný objednávku plniť v minimálnom rozsahu dopravy dreva. V tomto prípade sa pre potreby určenia, či dodávateľ splnil alebo nesplnil záväzok vykonať minimálny rozsah dopravy dreva bude za minimálnu dopravu dreva považovať objem, ktorý dodávateľ odviezol za podmienky, že nasadil a vykonával počas celého termínu plnenia stanoveného v objednávke v 8 hodinovom dennom pracovnom čase dopravu dreva voľnými technickými prostriedkami, ktorými sa má doprava dreva podľa tejto dohody vykonávať a sú pre ten ktorý druh dopravy dreva určené. V prípade, ak tieto podmienky neboli splnené ( nenasadenie a/alebo nevykonávanie v požadovanom čase), tak minimálny rozsah dopravy dreva bude určený pre účely tejto dohody znaleckým posudkom, ak to bude potrebné pre uplatnenie určitých nárokov a nedošlo k jeho určeniu dohodou.
8. Ustanovenia tejto dohody upravujúce práva a povinnosti, ktoré sú naviazané a súvisia s minimálnym rozsahom dopravy dreva sa nepoužijú na čiastkové zákazky (objednávky), pri ktorých dodávateľ v celom rozsahu akceptoval objednávku, teda zaviazal sa zrealizovať dopravu dreva aj nad minimálny rozsah dopravy dreva.

**Čl. 6**

**CENA ZA PREDMET PLNENIA**

1. Ceny (sadzby) za dopravu dreva boli určené na základe víťaznej ponuky dodávateľa a to v sume maximálne bez DPH. Celková cena za tú ktorú konkrétnu dopravu dreva bude určená ako súčet ceny dopravy a ceny za výkony realizované v rámci dopravy dreva, ktoré nie sú zahrnuté v cene dopravy dreva, pričom:
2. cena dopravy za tú ktorú dopravu dreva, bez ohľadu na prepravovaný objem za jazdu s nákladom je uvedená v Tabuľke cenovej ponuky (príloha č. 3) v členení na ihličnatú a listnatú hmotu podľa jednotlivých odvozných vzdialeností. Ceny vychádzajú z „Návrhu na plnenie kritérií na vyhodnotenie ponúk“ víťazného uchádzača. Dĺžka odvozných vzdialeností sa stanovuje podľa kilometrovníka príslušného odštepného závodu objednávateľa.
3. cena za nižšie uvedené výkony realizované v rámci dopravy dreva, ktoré nie sú zahrnuté v cene dopravy dreva podľa písmena a), sú dohodnuté v nasledovnej výške:

|  |  |  |  |  |
| --- | --- | --- | --- | --- |
| Položka | Merná  jednotka | Cena za m.j. v EUR bez DPH | 20 % DPH  v EUR | Cena za m.j. v EUR s DPH |
| Cena za tretiu a každú ďalšiu nakládku | m3 | 3,00 | 0,60 | 3,60 |
| Cena za samostatný výber (vytiahnutie) určeného kmeňa z hromady a jeho preloženie | hod. | 47,50 | 9,50 | 57,00 |

1. Sadzby za dopravu dreva na prvý kalendárny mesiac platnosti rámcovej dohody sú jej súčasťou (príloha č. 3) a na ďalšie obdobie sa stanovia nižšie uvedeným postupom.. Za omeškanie sa pre účely tejto dohody nepovažuje omeškanie dodávateľa z dôvodov na strane objednávateľa alebo z dôvodu vyššej moci. Za dôvod na strane objednávateľa sa považuje pre účely tejto dohody najmä prípad, ak objednávateľ nezabezpečí zjazdnosť komunikácie a/alebo priestorov ním spravovaných v rozsahu, v akom sa pre daný typ cesty bežne vyžaduje. Za vyššiu moc treba považovať najmä také prekážky, najmä prírodné, ktoré nastali nezávisle od vôli dodávateľa a neumožňujú realizáciu plnenia povinností tejto dohody dodávateľom bez ohrozenia života osôb a majetku, alebo úplne bránia splneniu ich prekonaním, napríklad poveternostné pomery - víchrica, uragán a podobne.
2. Percento vývoja ceny nafty pre úpravu sadzieb sa stanoví na základe zverejnenej priemernej ceny nafty za sledované obdobie, pričom sa porovnávajú priemerné ceny nafty za jednotlivé mesiace v roku, a ak je rozdiel cien väčší ako ±5% od poslednej úpravy, pristúpi sa k úprave sadzieb v doprave dreva. Nová cena bude platná pre objednávky a/alebo dodacie listy vystavené od 1. dňa nasledujúceho kalendárneho mesiaca po mesiaci, v ktorom došlo k splneniu podmienky zmeny o ±5%. Pre stanovenie priemernej ceny nafty budú použité údaje zverejnené Štatistickým úradom Slovenskej republiky pre Slovenskú republiku pre posudzované obdobie ( dané mesiace) na jeho webovom sídle. K úprave sadzieb sa môže prvýkrát pristúpiť v mesiaci, nasledujúcom po mesiaci, v ktorom bola podpísaná rámcová dohoda. Percentuálna úprava cien bude vykonaná podľa nasledovnej tabuľky:

|  |  |
| --- | --- |
| Zmena ceny nafty | Úprava sadzieb |
| ±1 až ±5 % | 0% |
| ±5,1 až ±10 % | ±5% |
| ±10,1 až ±20 % | ±8% |
| ±20,1 až ±30 % | ±12% |
| ±30,1 až ±40 % | ±15% |

1. Podpísané aktuálne sadzby zašle objednávateľ obratom dodávateľovi.

**Čl. 7**

**PLATOBNÉ PODMIENKY**

1. Cenu za dodanie predmetu dohody - konkrétna doprava dreva, uhradí objednávateľ na základe samofaktúr v súlade s Dohodou o samofakturácií do 30 dní od vystavenia samofaktúry objednávateľom. Dodávateľovi prislúcha úhrada len za skutočne vykonané plnenia podľa konkrétnej čiastkovej zákazky.

7.2. Vystavenie samofaktúry bude mesačne na základe potvrdeného dokladu o dodaní predmetu dohody dodací list pre konkrétnu dopravu dreva. Faktúra bude zaslaná na email na zasielanie faktúr: .................

1. Faktúra bude obsahovať tieto údaje:

* označenie povinnej a oprávnenej osoby, adresa, sídlo, IČO, IČ DPH dodávateľa,
* číslo faktúry,
* dátum vystavenia faktúry,
* deň odoslania, deň splatnosti faktúry a deň dodania,
* označenie peňažného ústavu a číslo účtu, na ktorý sa má platiť,
* celková cena bez DPH, celková DPH a celková fakturovaná suma,
* rozpis fakturovaných čiastok,
* označenie dodávky.

1. Dodávateľ je oprávnený písomne požiadať o vykonanie úhrady faktúry pred uplynutím lehoty splatnosti.

* prípade, že je žiadosť objednávateľom schválená, vykoná objednávateľ úhradu, pričom dodávateľ zároveň súhlasí s poskytnutím skonta vo výške 1% z fakturovanej ceny bez DPH.

1. Dodávateľ zároveň súhlasí, že zo strany objednávateľa bude v prípade schválenia skonta úhrada znížená o alikvotnú výšku skonta, tj. bude vykonaný zápočet. Dodávateľ sa zároveň zaväzuje bezodkladne vystaviť a poslať objednávateľovi doklad o vyčíslení skonta - finančného bonusu.
2. Pri poskytnutí zľavy z pôvodnej ceny po vzniku daňovej povinnosti formou finančného bonusu, tzv. skonta, obidve zmluvné strany súhlasia s postupom v zmysle zák. č. 222/2004 Z. z. o dani z pridanej hodnoty, § 25, ods. (6), tj. dodávateľ vyhotoví v súvislosti s DPH len nedaňový doklad - tzv. finančný dobropis, za účelom finančného vyrovnania uplatnenej zľavy.
3. Za deň uskutočnenia platby sa považuje deň, kedy bola príslušná platená suma odpísaná z účtu objednávateľa. Objednávateľ uhradí celú fakturovanú sumu. Účastníci dohody sa dohodli, že objednávateľ je oprávnený započítať jednostranne na akúkoľvek faktúrou fakturovanú sumu akúkoľvek čiastku, na ktorej úhradu vznikol nárok objednávateľovi voči dodávateľovi.

**Čl. 8**

**UKONČENIE ZMLUVNÝCH VZŤAHOV**

1. Ukončenie zmluvných vzťahov založených touto dohodou alebo objednávkou s dodávateľom môže nastať: písomnou dohodou objednávateľa a dodávateľa, písomným odstúpením od dohody alebo písomnou výpoveďou objednávateľa, všetko za podmienok ustanovených touto dohodou a/alebo zákonom.
2. V prípade zániku tejto dohody dohodou jej zmluvných strán, táto zaniká dňom uvedeným v tejto dohode (ďalej len „deň zániku zmluvy dohodou“). V dohode o ukončení sa upravia aj vzájomné nároky zmluvných strán vzniknuté z plnenia zmluvných povinností alebo z ich porušenia druhou zmluvnou stranou ku dňu zániku tejto dohody.
3. Odstúpenie je možné len v prípadoch uvedených v tejto dohode alebo v prípadoch ustanovených zákonom, napríklad podľa § 19 zákona číslo 343/2015 o verejnom obstarávaní. Ak objednávateľovi vznikne v niektorom zmluvnom vzťahu založenom touto dohodou alebo objednávkou právo na odstúpenie, môže objednávateľ podľa vlastnej voľby odstúpiť od celej objednávky alebo len jej časti a/alebo od ostatných objednávok a to bez ohľadu či sa už čiastočne plnia alebo sa v budúcnosti ešte len majú plniť a/alebo od tejto dohody.
4. Ak sa porušenie zmluvnej povinnosti zmluvnou stranou pre účely odstúpenia od dohody a/alebo objednávky považuje v zmysle ods. 8.6. tohto článku alebo v zmysle § 345 a nasl. Obchodného zákonníka za podstatné porušenie dohody, môže oprávnená strana od tejto dohody a/alebo objednávky odstúpiť bez poskytnutia dodatočnej primeranej lehoty dodávateľovi na odstránenie dôvodu, pre ktorý sa odstupuje od tejto dohody a/alebo objednávky.
5. Odstúpenie od tejto dohody musí mať písomnú formu, musí byť doručené druhej zmluvnej strane a musí v ňom byť uvedený konkrétny dôvod odstúpenia, inak je neplatné.
6. Zmluvné strany sa dohodli, že za podstatné porušenie tejto dohody sa považuje najmä:

* omeškanie dodávateľa s vykonaním dopravy dreva o viac ako 20 dní oproti termínu stanovenému v objednávke,
* omeškanie dodávateľa so začatím dopravy dreva oproti termínu stanovenému v objednávke o viac ako 5 pracovných dní,
* neakceptovanie objednávky v lehote uvedenej podľa čl. 5, bod 5.3 v minimálnom rozsahu dopravy dreva,
* porušenie Všeobecne záväzných podmienok dodávateľom, ktoré sú špecifikované v bode 2.2. c) tejto dohody,
* vykonanie dopravy dreva dodávateľom, ktorého doprava nebola objednávateľom zadaná,
* vykonávanie prác subdodávateľmi, ktorí neboli uvedení v rámcovej dohode, a/alebo jej dodatkoch v zmysle článku 2. tejto dohody a/alebo neboli v čase vzniku povinnosti zapísaný do registra partnerov verejného sektora a/ alebo boli z neho vymazaný v dobe, keď boli poskytovateľmi tejto dohody,
* poškodenie lesa a lesného pôdneho fondu, alebo ciest a objektov, pri ktorom vznikla objednávateľovi škoda,
* nevykonanie dopravy dreva v rozsahu dohodnutom v objednávke,
* krádež dreva alebo iného majetku objednávateľa dodávateľom, jeho zamestnancami alebo subdodávateľmi,
* úmyselné spôsobenie škody na majetku objednávateľa, spôsobenie škody ľahostajnosťou alebo z nedbanlivosti,
* zistenie rozdielnych údajov medzi predloženou kópiou a originálom Osvedčenia o evidencii vozidla,
* iné konanie v rozpore so všeobecne platnými právnymi predpismi,
* preukázané nekvalitné vykonanie dopravy dreva dodávateľom. Dodávateľ sa tejto zodpovednosti zbaví, ak riadne a včas upozornil objednávateľa na chybné zadanie zo strany objednávateľa a objednávateľ aj naďalej trval na poskytnutí služby.
* neakceptovanie objednávky, v prípade nevyužitých odvozných kapacít uvedených v bode. 2.3
* nespĺňanie počtu disponibilných odvozných kapacít podľa bodu 2.3, ako aj nesplnenie povinnosti podľa bodu 9.9.

1. Odstúpením od tejto dohody táto dohoda zaniká dňom doručenia prejavu vôle oprávnenej strany druhej zmluvnej strane. Odstúpením od dohody zanikajú všetky práva a povinnosti zmluvných strán z tejto dohody. V prípade odstúpenia od dohody, pri ktorom nedôjde aj k odstúpeniu od objednávky (objednávok), ustanovenia dohody sa použijú pre určenie práv a povinností zmluvných strán pre záväzkové vzťahy založené objednávkou. Odstúpenie sa však nedotýka nároku na náhradu škody vzniknutej porušením tejto dohody, ani nárokov na zmluvné resp. zákonné sankcie a úroky, ani zmluvných ustanovení týkajúcich sa voľby práva alebo voľby tohto zákona podľa § 262 Obchodného zákonníka, riešenia sporov medzi zmluvnými stranami a iných ustanovení, ktoré podľa prejavenej vôle strán alebo vzhľadom na svoju povahu majú trvať aj po ukončení dohody (napríklad nároku na bezplatné odstránenie zistených chýb už poskytnutej služby). Obdobne pri odstúpení od objednávky alebo jej časti.
2. Písomnou výpoveďou zo strany objednávateľa bez udania dôvodu, pričom výpovedná lehota je 12 mesiacov a začína plynúť prvým dňom kalendárneho mesiaca nasledujúceho po doručení výpovede. Dohoda sa zrušuje uplynutím takto stanovenej výpovednej lehoty.

**Čl. 9**

**VYKONANIE PREDMETU DOHODY**

1. Pri vykonávaní služby postupuje dodávateľ na vlastnú zodpovednosť a riziko a zodpovedá za škody, ktoré spôsobil objednávateľovi ako aj tretím osobám na mieste výkonu prác.
2. Pri plnení predmetu dohody dodávateľ zodpovedá za svoju bezpečnosť a ochranu zdravia pri práci, ako i za svojich zamestnancov. Požiadavky bezpečnosti a ochrany zdravia pri práci zabezpečuje na základe informácií poskytnutých vo Všeobecne záväzných podmienkach.
3. Dodávateľ bude pri realizácii predmetu tejto dohody postupovať odborne. Zaväzuje sa dodržiavať všeobecne záväzné predpisy, technické normy a podmienky tejto dohody, všeobecne platné predpisy na zabezpečenie ochrany lesov pred požiarmi a požiarnej ochrany, ktorá sa na predmet činnosti vzťahuje, v rozsahu, ako bol s ňou oboznámený.
4. Objednávateľ je oprávnený kontrolovať vykonávanie služby. Ak objednávateľ zistí, že dodávateľ vykonáva službu v rozpore so svojimi povinnosťami a požiadavkami na vykonávané práce definované vo Všeobecne záväzných podmienkach pre vykonávanie lesníckych činností v podmienkach štátneho podniku LESY Slovenskej republiky, je objednávateľ oprávnený dožadovať sa toho, aby dodávateľ odstránil vzniknuté nedostatky. Objednávateľ pre účely výkonu kontroly podľa predchádzajúcej vety vstupuje na miesto výkonu prác v súlade s touto dohodou.
5. Objednávateľ je oprávnený počas realizácie objednávky spresniť podmienky dopravy dreva s ohľadom na poveternostné podmienky a technický stav lesných komunikácií. Spresnením sa rozumie určenie termínu a technických parametrov odvozných prostriedkov.
6. Objednávateľ je oprávnený pri hrubom porušení povinnosti dodávateľa okamžite zastaviť výkon dodávania služby, nariadiť dodávateľovi okamžité opustenie pracoviska, privolať orgány činné v trestnom konaní, nadriadených zástupcov objednávateľa, iné zložky štátnych orgánov (inšpektorát práce, hygienu, úrad životného prostredia apod.), písomne zachytiť priebeh porušenia výkonu dodania služby, žiadať písomné stanovisko dodávateľa služby pri porušení jeho povinností vyplývajúcich mu z tejto dohody a objednávky.
7. Dodávateľ je povinný upozorniť objednávateľa bez zbytočného odkladu na nevhodné pokyny, dané mu objednávateľom na vykonanie služby, taktiež ak pri vykonávaní služby zistí skryté prekážky, znemožňujúce vykonanie služby. Upozornenie môže byť telefonicky alebo písomne (faxom, listom alebo elektronicky).
8. Objednávateľ služieb z dôvodu zmien prírodných, výrobných podmienok (najmä vplyvom počasia na výrobné podmienky), kalamitného výskytu škodlivých činiteľov, organizačných, riadiacich a iných vplyvov na lesnú výrobu (napr. zmenená požiadavka na trhu na sortiment drevnej komodity, nepriaznivej ekonomickej situácie a pod.), si vyhradzuje právo na zmenu zadávaných služieb v oblasti zmeny objemu, pracoviska a termínu voči službám vyplývajúcich z objednávky. Zmena pracoviska na základe predchádzajúcej vety je možná len na pracoviskách uvedených v objednávke.
9. Dodávateľ má povinnosť v prípade poruchy vozidla uvedeného v Zozname technických prostriedkov (príloha č. 5) toto vozidlo nahradiť iným v lehote uvedenej v článku 2, bode 2.3 tejto dohody. V takomto prípade je povinný bezodkladne (pred nasadením tohto vozidla) informovať objednávateľa o tejto zmene. Na základe tejto informácie objednávateľ zaktualizuje zoznam technických prostriedkov a jedno podpísané vyhotovenie zašle dodávateľovi.
10. Činnosť na pracovisku pri doprave dreva sa pokladá za prácu na spoločnom pracovisku. Dodávateľ pri týchto činnostiach vytvorí podmienky na zaistenie bezpečnosti a ochrany zdravia zamestnancov a ostatných osôb na tomto spoločnom pracovisku v potrebnom rozsahu.

**Čl. 10**

**POISTENIE ZODPOVEDNOSTI ZA ŠKODU**

* 1. Dodávateľ sa zaväzuje, že v čase plnenia predmetu dohody bude mať uzatvorenú poistnú zmluvu o poistení zodpovednosti za škody na majetku a zdraví, vrátane krytia následných finančných škôd, zodpovednosti za škodu spôsobenú pri realizácii predmetu tejto dohody a zodpovednosti za škodu pri vykonávaní podnikateľskej činnosti vo výške minimálne 10 % hodnoty zákazky uvedenej v čl. 3 ods. 1, tj. vysúťaženej celkovej ceny za celý predmet zákazky, a zaväzuje sa, že bude udržiavať takéto poistenie v platnosti počas celej doby plnenia predmetu dohody a minimálne šesť (6) mesiacov po ukončení platnosti tejto dohody.
  2. Na požiadanie objednávateľa je dodávateľ povinný kedykoľvek predložiť dôkaz o trvaní poistenia podľa ods. 1. tohto článku dohody, pričom v prípade jeho nepredloženia má objednávateľ právo odstúpiť od dohody, objednávky alebo len časti objednávky.
  3. Dodávateľ v plnom rozsahu zodpovedá za prípadné škody, ktoré vzniknú objednávateľovi alebo tretím osobám v súvislosti s plnením predmetu tejto dohody.
  4. Dodávateľ zodpovedá za všetky škody priamo alebo nepriamo spôsobené dopravou dreva, a to bez ohľadu, či boli spôsobené priamo ním alebo osobami, ktoré použil na dopravu dreva alebo na činnosti priamo alebo nepriamo súvisiace s nimi.
  5. Dodávateľ zodpovedá aj za škodu, ktorá vznikne na veciach, ktoré mu boli odovzdané na základe jednotlivých zákazkových listov.

**Čl. 11**

**OSOBITNÉ DOJEDNANIA**

1. Dodávateľ sa zaväzuje, že subdodávateľovi poskytne za výkon takejto činnosti primeranú odmenu so splatnosťou bezprostredne nadväzujúcou na splatnosť odmeny dodávateľa (Ceny za Predmet dohody). Primeranou odmenou je odmena, ktorá sa poskytuje za obdobný výkon činnosti v mieste a čase výkonu činnosti. Dodávateľ sa zaväzuje dohodu o odmene s osobou, ktorú použije na výkon svojej činnosti a so svojím subdodávateľom uzatvoriť písomne.
2. Dodávateľ sa s ohľadom na náročnosť dopravy dreva a výšku odmeny za ich výkon zaväzuje prideľovať prácu subdodávateľom rovnomerne.
3. Dodávateľ je povinný za účelom preukázania plnenia záväzku podľa odsekov 1. až 2. tohto článku dohody na základe písomnej výzvy objednávateľa sprístupniť objednávateľovi všetky zmluvy a iné dojednania uzatvorené medzi dodávateľom a jeho subdodávateľmi. Dodávateľ je zároveň za účelom preukázania plnenia tohto záväzku povinný na základe písomnej výzvy objednávateľa zabezpečiť pre objednávateľa sprístupnenie zmlúv a iných dojednaní uzavretých medzi subdodávateľmi.
4. Dodávateľ je zároveň na základe písomnej výzvy objednávateľa povinný preukázať úhradu odmien subdodávateľom z účtu zriadeného podľa odseku 11.8. tohto článku. Dodávateľ je povinný umožniť objednávateľovi nahliadnuť do dokumentov podľa predchádzajúcej vety, ako aj umožniť mu vyhotovenie odpisov a fotokópií z týchto dokumentov, pričom sa objednávateľ zaväzuje o skutočnostiach zistených v súvislosti s realizáciou oprávnení podľa tohto bodu dohody zachovávať mlčanlivosť.
5. Záväzku podľa ods. 1 tohto článku dohody sa dodávateľ nemôže zbaviť odkazom na jeho mlčanlivosť vo vzťahu k jeho subdodávateľovi, pričom je povinný zaviazať k obdobnej informačnej povinnosti aj subdodávateľa v súvislosti s nahliadaním do predmetných zmlúv a iných dokumentov.
6. Dodávateľ je povinný poskytnúť objednávateľovi súčinnosť, v prípade ak sa objednávateľ rozhodne zaviesť vnútornú kontrolu, postupy a procesy na zvýšenie efektívnosti pri nakladaní s drevnou hmotou, pri sledovaní pohybu dreva a elektronizácii týchto postupov. Ak si jednotlivé procesy, ktorých príklady sú tu uvedené, budú vyžadovať inštaláciu prístrojov alebo poskytovanie priebežných údajov súvisiacich s plnením tejto dohody zo strany dodávateľa, prípadne iné činnosti potrebné pre poskytovanie súčinnosti, dodávateľ je povinný tieto strpieť, avšak v prípade potreby vynútených výdavkov s tým súvisiacich, tieto výdavky znáša v plnom rozsahu objednávateľ.
7. V prípade nedodržania akejkoľvek povinnosti dodávateľa podľa tohto článku je objednávateľ oprávnený ho písomne vyzvať na nápravu porušovaných povinnosti, pričom na ich nápravu mu poskytne lehotu nie kratšiu ako desať (10) pracovných dní. V prípade, ak k náprave nedôjde ani v lehote a na základe výzvy podľa predchádzajúcej vety, je objednávateľ oprávnený požadovať od dodávateľa zaplatenie zmluvnej pokuty vo výške 500 EUR za každé jednotlivé porušenie povinnosti. Zároveň je objednávateľ opravený odstúpiť od tejto dohody a/alebo od objednávky a/alebo jej časti.
8. Dodávateľ sa zaväzuje, že zriadi transparentný bankový účet, ktorý bude vytvorený výlučne k platobným transakciám súvisiacim s predmetom obstarávania a bude poskytovať informácie o tom, že verejný obstarávateľ zaplatil úspešnému uchádzačovi – dodávateľovi ako aj k tomu, že dodávateľ zaplatil subdodávateľovi primeranú odmenu.
9. Cieľom tohto aspektu je dôraz verejného obstarávateľa na kontrolu dodržiavania korektných vzťahov v dodávateľskom reťazci, najmä vo vzťahu k platobným podmienkam, resp. kontrolu úhrad zhotoviteľa svojim zazmluvneným subdodávateľom.
10. Objednávateľ je kedykoľvek oprávnený vyžadovať od dodávateľa preukázanie plnenia povinnosti dodávateľa voči svojim subdodávateľom.
11. Z prehľadu transparentného účtu musia byť pri odchádzajúcich platobných transakciách jednoznačne identifikovateľné tieto parametre: výška platobnej transakcie / dátum vykonania platobnej transakcie / IČO alebo meno subjektu, ktorému je platobná transakcia vykonaná, / číslo bankového účtu uvedeného subjektu.
12. Dodávateľ je povinný uhrádzať všetky platby svojim subdodávateľom do 5 pracovných dní odo dňa pripísania platby na účet zo strany objednávateľa.
13. Pokiaľ si dodávateľ neplní svoje finančné záväzky voči subdodávateľom, objednávateľ nie je povinný uhrádzať svoje splatné záväzky voči dodávateľovi a to do doby preukázania zaplatenia primeraných odmien v lehote splatnosti subdodávateľom podľa podmienok stanovených touto dohodou. Pozastavenie úhrad objednávateľom podľa tohto odseku nie je omeškaním objednávateľa s plnením si záväzkov vzniknutých mu z tejto dohody a nepovažuje sa za  omeškanie s platbami. Pozastavené úhrady je dodávateľ povinný vykonať do dvoch pracovných dní po preukázaní dodávateľom, že si svoje finančné záväzky voči subdodávateľom splnil.

**Čl. 12**

**ZMLUVNÉ POKUTY**

1. V prípade omeškania dodávateľa s poskytnutím služby s dĺžkou trvania do 7 dní vrátane oproti termínu vyplývajúcemu z objednávky má objednávateľ právo uplatniť voči nemu zmluvnú pokutu vo výške **0,50 €** za každý m3, s ktorým je v omeškaní. V prípade omeškania dlhšieho ako 7 dní sa zmluvná pokuta podľa tohto bodu neuplatní.
2. V prípade omeškania s poskytnutím služby dodávateľom v trvaní 8 až 15 dní oproti termínu vyplývajúcom z objednávky, môže si objednávateľ uplatniť zmluvnú pokutu vo **1,50 €** za každý m3, s ktorým je v omeškaní.. V prípade omeškania dlhšieho ako 15 dní sa zmluvná pokuta podľa tohto bodu neuplatní.
3. V prípade omeškania s poskytnutím služby dodávateľom v trvaní viac ako 15 dní oproti termínu vyplývajúcom z objednávky, môže si objednávateľ uplatniť zmluvnú pokutu vo **2,50 €** za každý m3, s ktorým je v omeškaní.
4. V prípade omeškania objednávateľa s úhradou faktúry v zmysle článku 7 je dodávateľ oprávnený si uplatniť úrok z omeškania **0,02 %** z dlžnej ceny za každý deň omeškania.
5. V prípade odstúpenia od tejto dohody zo strany objednávateľa z dôvodu podstatného porušenia tejto dohody dodávateľom podľa článku 8, má objednávateľ právo uplatniť voči dodávateľovi zmluvnú pokutu vo výške **5 %** z nevyčerpanejcelkovej vysúťaženej ceny bez DPH predmetu zákazky uvedenej v  čl. 3 ods. 3.1.
6. Zaplatením zmluvnej pokuty podľa tohto článku nie je dotknutý nárok objednávateľa na náhradu škody prevyšujúci výšku dohodnutej zmluvnej pokuty.
7. Právo dotknutého účastníka na náhradu škody spôsobenej porušením povinnosti porušujúceho účastníka, nie je uplatnením a zaplatením zmluvnej pokuty nijako dotknuté.
8. Zmluvné pokuty dojednané v tomto článku dohody alebo v iných ustanoveniach dohody sú splatné do tridsiatich (30) dní od doručenia výzvy oprávneného účastníka povinnému účastníkovi.
9. Odstúpenie od dohody sa nedotýka nároku dotknutého účastníka na zaplatenie zmluvnej pokuty podľa tohto článku alebo iných ustanovení dohody.
10. Účastníci podpisom dohody potvrdzujú, že považujú zmluvné pokuty dojednané v tejto dohode za zmluvné pokuty dojednané v primeranej výške, a to najmä s ohľadom na hodnotu a význam zabezpečovaných povinností účastníkov.
11. Objednávateľ môže zmluvné pokuty v zmysle tohto článku aj kumulovať.

12.12 Predtým, ako zo strany objednávateľa dôjde k uplatneniu zmluvnej pokuty podľa tohto článku zmluvné strany prerokujú vzniknutú situáciu, pričom objednávateľ sa zaväzuje zvolať rokovanie s dodávateľom k zamýšľanej zmluvnej pokute u objednávateľa písomnou pozvánkou s uvedením konkrétneho porušenia povinností dodávateľa doručenou dodávateľovi v lehote aspoň 5 dní pred termínom tohto rokovania.

**Čl. 13**

**ZÁVEREČNÉ USTANOVENIA**

1. V prípade, ak nastanú právne skutočnosti majúce za následok zmenu v právnom postavení dodávateľa (napr. vyhlásenie konkurzu, vstup do likvidácie, zmena právnej formy, zmena v oprávneniach konať v mene dodávateľa) alebo akákoľvek iná zmena majúca priamy vplyv na plnenie zo strany dodávateľa, je dodávateľ povinný oznámiť tieto skutočnosti objednávateľovi najneskôr do 10 dní odo dňa, kedy tieto skutočnosti nastali. Ak tak neurobí, zodpovedá za škodu spôsobenú objednávateľovi v dôsledku porušenia tejto povinnosti a objednávateľ má právo okamžite odstúpiť od tejto dohody. Za akúkoľvek inú zmenu sa považuje aj zmena bankového spojenia dodávateľa, pričom k tejto informácii predloží aj potvrdenie príslušnej banky.
2. Práva a povinnosti, resp. podmienky neupravené touto dohodou sa riadia ustanoveniami Obchodného zákonníka, najmä primerane ustanoveniami upravujúcimi zmluvu o dielo. Ostatné práva a povinnosti neupravené touto dohodou a Obchodným zákonníkom sa spravujú ustanoveniami Občianskeho zákonníka.
3. Zmluvné strany sa dohodli, že oznámenia, resp. písomnosti súvisiace s touto dohodou sa považujú za doručené (v prípade neprebratia adresátom) dňom nasledujúcim po dni vrátenia nedoručenej zásielky odosielateľovi v prípade, ak bola doručovaná ako doporučená zásielka prostredníctvom spoločnosti Slovenská pošta, a.s..
4. Meniť alebo doplňovať text tejto dohody je možné len formou písomných dodatkov, ktoré budú platné, ak budú riadne potvrdené a podpísané oprávnenými zástupcami oboch strán tejto dohody. Postúpiť práva z tejto dohody môže dodávateľ len na základe písomného súhlasu objednávateľa. V prípade, že dodávateľa tvorí skupina dodávateľov, tak všetci dodávatelia tvoriaci skupinu sú ako účastníci tejto dohody zaviazaní objednávateľovi spoločne a nerozdielne.
5. Nič v tejto rámcovej dohode a ani nič zo súťažných podkladov sa nebude vykladať tak, že objednávateľ musí objednať na základe tejto dohody u dodávateľa nejaké konkrétne množstvo služby. Konkrétne množstvo zadaných objednávok za obdobie platnosti tejto rámcovej dohody bude určené výhradne objednávateľom podľa jeho potrieb a finančných možností.
6. Dodávateľ je oprávnený postúpiť pohľadávky a iné práva vyplývajúce z tejto dohody voči LESOM Slovenskej republiky, štátny podnik len po ich predchádzajúcom písomnom súhlase.
7. Zmluvné strany výslovne súhlasia so zverejnením dohody v jej plnom rozsahu vrátane príloh a dodatkov v centrálnom registri zmlúv vedenom na Úrade vlády SR.

13.8. Táto dohoda nadobúda platnosť dňom podpisu oboma zmluvnými stranami. Táto zmluva nadobúda účinnosť dňom nasledujúcim po dni jej zverejnenia v súlade s § 47a Občianskeho zákonníka, najskôr však dňom 1.8.2022.

1. Táto dohoda je vypracovaná v 4 vyhotoveniach, z ktorých dva si ponechá dodávateľ a dva objednávateľ.
   1. Zmluvné strany a ich zástupcovia uzavreli túto dohodu slobodne, vážne, žiadna zo strán, ani jej zástupca, nekonali v omyle, tiesni, či za nápadne nevýhodných podmienok. Zástupcovia zmluvných strán, respektíve zmluvné strany si dohodu riadne prečítali, porozumeli jej obsahu a jednotlivým pojmom, obsah jednotlivých pojmov si riadne vysvetlili a na znak súhlasu dohodu podpisujú.

13.11.V prípade, že sa niektoré z ustanovení tejto dohody, vzhľadom na neskoršiu legislatívnu zmenu alebo z akéhokoľvek iného dôvodu, stane právne neúčinné alebo neplatné, uvedené nemá za následok neplatnosť celej dohody. V takomto prípade, sa účastníci dohody zaväzujú zabezpečiť uskutočnenie všetkých krokov potrebných za tým účelom, aby bolo dohodnuté ustanovenie s podobným účinkom, ktorým sa neplatné ustanovenie v súlade s príslušným právnym predpisom nahradí.

1. Jednotlivé ustanovenia dohody sú vymáhateľné nezávisle od seba a neplatnosť ktoréhokoľvek z nich nebude mať žiaden vplyv na platnosť ostatných ustanovení, s výnimkou prípadov, kedy je z dôvodu dôležitosti povahy alebo inej okolnosti týkajúcej sa takéhoto neplatného ustanovenia zrejmé, že dané ustanovenie nemôže byť oddelené od ostatných príslušných ustanovení.
2. Neoddeliteľnou súčasťou tejto rámcovej dohody sú prílohy č. 1 až 6, ktorých zoznam je uvedený nižšie.

* , dňa V Banskej Bystrici, dňa

Za dodávateľa Za objednávateľa

Prílohy k rámcovej dohode :

1. Všeobecné záväzné podmienky pre vykonávanie lesníckych činností v podmienkach štátneho podniku LESY Slovenskej republiky
2. Dohoda o samofakturácii
3. Návrh naplnenie kritérií - cenová ponuka
4. Objednávka
5. Zoznam prostriedkov